सेंटियागो दे कोम्पोस्तायला अवपथन
सेंटियागो दे कोम्पोस्तायला अवपथन स्पेन में 24 जुलाई 2013 के दिन घटित हुई एक रेलगाड़ी दुर्घटना थी। सेंटियागो दे कोम्पोस्तायला रेलवे स्टेशन से 4 किलोमीटर (2.5 मील) आगे शीघ्र गति से सफ़र कर रही रेलगाड़ी घुमाव पर अपनी पटरी से नीचे उतर गई थी। राजधानी मैड्रिड से फेरो शहर जा रही चलती गाड़ी में 218 यात्रियों सहित चार चालक दल के सदस्य भी थे। इस दुर्घटना में 140 घायल हुए और 78 मारे गए थे।